Ritstjórn skrifar 18. nóvember 2019 17:53 Mæður sem missa börn sín eru þrjátíu til sextíu prósent líklegri til að falla frá fyrir fimmtugt en aðrar konur . Þetta sýna niðurstöður nýrrar rannsóknar vísindamanna við Háskóla Íslands og Íslenskrar erfðagreiningar , sem fjallað verður nánar um í fréttum Stöðvar tvö klukkan hálf sjö . Þar verðum við líka í beinni útsendingu frá setningarathöfn Heimsþings um jafnréttismál sem hefst í Hörpu á morgun . Loks heimsækjum við Vík í Mýrdal , sem er orðin alþjóðlegasta þorp landsins en fjörutíu prósent íbúa þar eru nú erlendir ríkisborgarar .